stanford-oval/wikipedia huggingface dataset:
ศิลปกรรมเมืองเพชร
ศิลปะพริบพรี

จิตรกรรม
พระอุโบสถวัดใหญ่สุวรรณารามวรวิหาร มีจิตรกรรมที่ฝาผนังและที่บานประตูซึ่งงดงามมาก ถือเป็นเพชรน้ำเอกทีเดียว เรื่องราวของจิตรกรรมฝาผนังในพระอุโบสถด้านยาวทั้ง 2 ด้านเขียนเป็นภาพเทพชุมนุมเรียงราย 5 ชั้น สามชั้นบนเขียนรูปพรหม ฤๅษี ยักษ์ และเทวดา สลับกันไป ส่วนสองชั้นล่างเขียนรูปครุฑ สลับกับเทวดา รูปเทวดาต่าง ๆ มีความละม้ายความเป็นมนุษย์ ท่านั่งมีลักษณะเฉพาะคือ นั่งยกเข่าขึ้นข้างหนึ่ง ทำให้ดูเบาและลอยต่างจากภาพแห่งอื่น ลายผู้นุ่งไม่ซ้ำกัน ระหว่างเทวดาแต่ละองค์เป็นลายพรรณพฤกษ์ แต่ละช่องลายต่างกัน มีลักษณะใกล้เคียงธรรมชาติ ส่วนจิตรกรรมที่บานประตูพระอุโบสถด้านในเป็นรูปทวารบาล (ผู้เฝ้าประตู) บานประตูด้านหลัง 2 ประตูด้านใน เขียนเป็นรูปกินนรบานละตัว งามทั้งรูปแบบ ทรวดทรง สีสันและเครื่องประดับ ที่งดงามเป็นพิเศษ คือ ประตูด้านหน้าช่องกลางด้านใน (บางท่านเรียกว่าหน้าต่าง) เป็นภาพเทวดาถือช่อกนกบานละองค์ เสื้อผ้าอาภรณ์อ่อนช้อยงดงามมาก ตอนบนของประตูเขียนรูปแม่ธรณีบีบมวยผม ท่านั่งชันเข่าและท่าบีบมวยผมมีความอ่อนงามน่าชมยิ่ง
วัดเกาะแก้วสุทธาราม มีโบราณสถานและโบราณวัตถุเป็นจำนวนมาก ล้วนเป็นฝีมือชั้นเลิศ ฝาผนังพระอุโบสถของวัดเกาะแก้วสุทธาราม มีจิตรกรรม ที่ทรงคุณค่าทราบอายุได้จากตัวหนังสือที่จดปีที่เขียนว่า พ.ศ. 2277 ตรงกับรัชกาลสมเด็จพระเจ้าอยู่หัวบรมโกศ สมัยอยุธยาตอนปลาย จิตรกรรมเขียนเต็มผนังด้านข้างทั้ง 2 ด้าน เนื่องด้วยพระอุโบสถไม่มีช่องหน้าต่าง ภาพจิตรกรรมเป็นรูปหมู่นักสิทธิ์ คือ พวกฤๅษี และวิทยาธร ซึ่งถือเป็นเทพพวกหนึ่งมีฐานะต่ำกว่าเทวดา แต่งกายแบบคนต่างชาติอยู่ ส่วนบนของผนังเหมือนภาพเจดีย์ ซึ่งบรรจุอยู่ในโครงรูปสามเหลี่ยมแบบฟันปลาเป็นแนวตลอดผนัง มีรูปฉัตรคั่นระหว่างองค์เจดีย์ ใต้ฉัตร เขียนพระพุทธประวัติตอนที่สำคัญ ๆ เรียกว่า ภาพอัฐมหาสถานและสัตมหาสถาน จิตรกรรมฝาผนังวัดเกาะแก้วสุทธาราม มีลักษณะเป็นสีฝุ่น เขียนสีบางเบา สภาพยังสมบูรณ์แสดงให้เห็นว่า ช่างเตรียมพื้นไว้ดีเยี่ยม พื้นเรียบแน่นและแข็ง แม้ส่วนล่างของภาพจะรางเลือนไปบ้าง ผนังก็ไม่ผุกร่อนเลยแม้แต่น้อย นอกจากนี้ภาพที่ปรากฏมีคุณค่ายิ่งในด้านศิลปะและด้านโบราณคดี ภาพชาวต่างประเทศที่ปะปนอยู่เป็นบริวารของพระวัสวดีมาร และในพระพุทธประวัติตอนอื่น ๆ สะท้อนให้เห็นความคิดเกี่ยวกับชาวต่างชาติของคนไทยในสมัยนั้นได้อย่างลึกซึ้ง
จิตรกรรมฝาผนังวัดมหาสมณาราม พระอุโบสถของวัดมหาสมณารามราชวรวิหาร เป็นอาคารทรงไทยขนาดกลาง ประตูทั้ง 4 ประตู และหน้าต่าง 10 หน้าต่าง นั้น มีภาพจิตรกรรมทั้งหมดเป็นจิตรกรรมสีฝุ่น บนเสาจำนวน 8 ต้น เขียนลายสีสวยสด ดูแวววาวจับตา ฝาผนังพระอุโบสถทั้ง 4 ด้าน เขียนภาพเต็มทุกด้าน จัดแบ่งภาพเป็น 2 ส่วน คือผนังส่วนบนและส่วนล่าง ที่ผนังส่วนบนเขียนเรื่องราวต่าง ๆ
จิตรกรรมฝาผนังในจังหวัดเพชรบุรี ที่ยกย่องกันว่างามยังมีอีกหลายแห่ง เช่น ในพระอุโบสถวัดสระบัว จิตรกรรมฝาผนังในพระวิหารหลวง วัดมหาธาตุวรวิหาร ซึ่งเลื่องลือว่ามีความงดงามเป็นฝีมือช่างชาวเพชรบุรี ผู้ที่ได้มีโอกาสไปชมและพินิจจิตรกรรมฝาผนังตามที่ยกตัวอย่างมาข้างต้นอย่างถ่องแท้แล้วคงจะพอสรุปได้ว่า จิตรกรรมที่ปรากฏในพระอุโบสถ พระวิหารหรือศาลาการเปรียญตามวัดต่าง ๆ โดยเฉพาะอย่างยิ่งในจังหวัดเพชรบุรีมิได้เป็นเพียงภาพประดับผนัง ประตู หรือหน้าต่างเท่านั้น แต่เป็นสิ่งที่มีคุณค่ามากมายมหาศาล เพราะนอกจากจะสะท้อนถึงจิตวิญญาณของผู้คนชาวเมืองได้อย่างลึกซึ้ง และบ่งบอกถึงฝีมืออันเลิศของศิลปินผู้สร้างสรรค์แล้วยังเป็นเครื่องน้อมนำจิตผู้พบเห็นให้ละเอียด ประณีตได้อย่างวิเศษยิ่ง
วรรณกรรม

วรรณกรรมเมืองเพชร เพชรบุรีเป็นเมืองที่มีความเจริญในด้านศิลปวัฒนธรรมแขนงต่าง ๆ และมีการสั่งสมมรดกทางศิลปวัฒนธรรม
สืบทอดมาหลายยุคหลายสมัย ที่แสดงถึงความเจริญรุ่งเรืองมาในอดีต โดยเฉพาะงานวรรณกรรมที่มีอยู่มากตามพระอารามต่าง ๆ ซึ่งส่วนใหญ่
อยู่ในสภาพชำรุดและเป็นคัมภีร์ทางพระพุทธศาสนา เช่น พระอภิธรรม พระมาลัย มหาชาติ พระปฐมสมโพธิ คาถาอาคม นิทาน นิราศ
กฎหมาย บทละคร วรรณคดี เลขโบราณ ฯลฯ
ในการนี้ ศูนย์วัฒนธรรมสถาบันราชภัฏเพชรบุรีได้พิจารณากำหนดตามลักษณะคำประพันธ์ไว้ ดังนี้
กาพย์ และกลอนสด เช่น ศรีสวัสดิวัตร พระสุบิน หอยสังข์ ไชยเชษฐ์ อภัยทัศพลาลี บุนทนาวงศ์ พระศรพิณ พระยาฉัททันต์ สมุทรโคดม ฯลฯ
กลอน เพลงยาว และนิราศ เช่น เพลงยาวคำพยากรณ์กรุงศรีอยุธยา เพลงยาวรารถ พระรถนิราศ พาลีสอนน้อง สุภาษิตสอนหญิง ปรมัตถ์คำสอน กากี นิราศเขาลูกช้าง นิราศเขมร นิราศลังกา อนุศาสน์คำสอน
ร่าย เช่น สุภาษิตตัง นิทานปกรณัมเรื่อง นกกระยางเป็นพาล
ร่ายยาว ได้แก่ มหาเวชสันดรชาดก ร่ายยาวพระปฐมสมโพธิ
โคลง ได้แก่ โคลงกระทู้ 56 บท โคลงโลกนิติ 100 บท โคลงประดิษฐ์พระร่วง ฯลฯ
ร้อยแก้ว ได้แก่ คำทำนายฝัน พิชัยสงครามธรรม อรรถปัญหาธรรม พระพุทธโฆษาตำราดาว ทศชาติชาดก ตำราการทำนา ฯลฯ
ฉันท์ ได้แก่ นิพพานสูตรคำฉันท์ พระปฐมสมโพธิคำฉันท์ โลกนิติคำฉันท์ สุธนท์คำฉันท์
นอกจากนี้ ยังมีวรรณกรรมประเภทแบบเรียน เช่น ปฐมมาลา ปฐม ก กา หัดอ่าน ปทานุกรม จินดามณี และศรีสวัสดิวัตร ฯลฯ
ปัจจุบันงานวรรณกรรมต่าง ๆ จะปรากฏในใบลานและสมุดข่อยโดยเก็บรักษาไว้ตามวัดต่าง ๆ เช่น วัดขุนตรา วัดเกาะ วัดพระรูป
วัดหนองกาทอง วัดต้นสน วัดบางทะลุ วัดโคก วัดศาลาเขื่อน ฯลฯ
จิตรกรรมฝาผนังวัดใหญ่สุวรรณาราม
บานประตูของพระอุโบสถวัดใหญ่สุวรรณาราม
ฤดูพายุไซโคลนมหาสมุทรอินเดียเหนือ พ.ศ. 2565

| ฤดูพายุไซโคลนมหาสมุทรอินเดียเหนือ พ> ศ. 2565 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 3 มีนาคม พ.ศ. 2565
ระบบสุดท้ายสลายตัว: 27 ธันวาคม พ.ศ. 2565
พายุมีกำลังมากที่สุด

ชื่อ: อัสนี
 • ลมแรงสูงสุด: 110 กม./ชม. (70 ไมล์/ชม.) (เฉลี่ย 3 นาที)
 • ความกดอากาศต่ำที่สุด: 988 hPa (มิลลิบาร์)
 
สถิติฤดูกาล
พายุดีเปรสชัน: 15 ลูก
พายุดีเปรสชันหมุนเร็ว: 7 ลูก
พายุไซโคลน: 3 ลูก
พายุไซโคลนกำลังแรง: 2 ลูก
ผู้เสียชีวิตทั้งหมด: 79 คน
ความเสียหายทั้งหมด: 52.4 ล้านดอลลาร์สหรัฐ (ค่าเงิน USD ปี 2022)
 
ฤดูพายุไซโคลนมหาสมุทรอินเดียเหนือ 2563, 2564, 2565, 2566, 2567
ฤดูพายุไซโคลนมหาสมุทรอินเดีย พ.ศ. 2565 คือรอบของพายุหมุนเขตร้อนที่เคยมีการก่อตัวในมหาสมุทรอินเดียเหนือในอดีต ซึ่งไม่มีการกำหนดฤดูอย่างเป็นทางการ แต่พายุไซโคลนมีแนวโน้มก่อตัวระหว่างเดือนเมษายนถึงธันวาคม โดยมีอัตราสูงที่สุดตั้งแต่เดือนพฤษภาคมถึงพฤศจิกายน
ขอบเขตของบทความนี้จะถูกจำกัดอยู่ในมหาสมุทรอินเดียที่อยู่ในซีกโลกเหนือ ทางทิศตะวันออกของจะงอยแอฟริกาและทางทิศตะวันตกของคาบสมุทรมลายู โดยมีสองทะเลหลักอยู่ในมหาสมุทรอินเดียเหนือ คือ ทะเลอาหรับ ไปทางตะวันตกของอนุทวีปอินเดีย ถูกเรียกอย่างย่อว่า ARB โดยกรมอุตุนิยมวิทยาอินเดีย (IMD); และอ่าวเบงกอล ไปทางตะวันออก เรียกอย่างย่อว่า BOB โดย IMD
ผู้ที่รับผิดชอบอย่างเป็นทางการในแอ่งนี้ตามศูนย์อุตุนิยมวิทยาชำนัญพิเศษประจำภูมิภาค คือ กรมอุตุนิยมวิทยาอินเดีย (IMD) ขณะที่ศูนย์ร่วมการเตือนภัยไต้ฝุ่นจะออกคำเตือนอย่างไม่เป็นทางการในภูมิภาคนี้ โดยเฉลี่ยแล้วแอ่งนี้จะมีพายุก่อตัว 4-6 ลูกในทุกฤดูกาล
ภาพรวมฤดูกาล

| --- | --- |
  พายุดีเปรสชัน (≤51 กม./ชม.):   พายุไซโคลนกำลังแรงมาก (118–165 กม./ชม.)
  พายุดีเปรสชันหมุนเร็ว (52–61 กม./ชม.):   พายุไซโคลนกำลังแรงอย่างมาก (166–221 กม./ชม.)
  พายุไซโคลน (62–87 กม./ชม.):   พายุซูเปอร์ไซโคลน (>222 กม./ชม.)
  พายุไซโคลนกำลังแรง (88–117 กม./ชม.): 
ฤดูกาลเริ่มต้นด้วย พายุดีเปรสชัน BOB 01 ซึ่งก่อตัววันที่ 3 มีนาคม พ.ศ. 2565  ซึ่งมีความรุนแรงเป็นพายุดีเปรสชันหมุนเร็ว   ก่อนที่จะอ่อนกำลังลงเป็น หย่อมความกดอากาศต่ำ ในวันที่ 6 มีนาคม พ.ศ. 2565   และกลายเป็นพายุลูกที่ 9 ที่ก่อตัวในเดือนมีนาคม นับตั้งแต่ปี พ.ศ. 2434 ที่บันทึกโดยกรมอุตุนิยมวิทยาอินเดีย  ในวันที่ 20 มีนาคม พ.ศ. 2565 พายุดีเปรสชัน BOB 02   ซึ่งมีความรุนแรงเป็นพายุดีเปรสชันหมุนเร็ว ก่อตัวในทะเลอันดามันและได้ขึ้นฝั่งที่ประเทศเมียร์มาก่อนที่จะสลายไป
พายุ > พายุดีเปรสชันหมุนเร็ว BOB 01

หย่อมความกดอากาศต่ำได้ก่อตัวขึ้นทางตอนใต้ของ  อ่าวเบงกอล เมื่อวันที่ 28 กุมภาพันธ์ พ.ศ. 2565 เป็นเวลา 3วัน  แล้วเคลื่อนตัวทางทิศตะวันตกเฉียงเหนือค่อนตะวันตกและJTWC ได้ติดตามหย่อมความกดอากาศต่ำโดยกำหนดเป็น 90B,และพัฒนาขึ้นเป็นพายุดีเปรสชั่น BOB 01  โดย กรมอุตุนิยมวิทยาอินเดีย(IMD)ในวันที่ 3 มีนาคม พ.ศ. 2565 เวลา 00:00 UTCสิ่งรบกวนอยู่ในพื้นที่ที่เอื้อต่อการ เกิดไซโคลเจเนซิสใน เขตพายุหมุนเขตร้อนเล็กน้อย และโดยมีอุณหภูมิผิวน้ำทะเลที่อบอุ่น(SST) ใกล้ 29 °C (84 °F) และแรงลมเฉือนแนวตั้งต่ำ 
 
ในวันถัดไป JTWCได้แจ้งเตือนการก่อตัวของพายุหมุนเขตร้อน Tropical Cyclone Formation Alert (TCFA) สำหรับพายุลูกนี้ ในเวลาต่อมาพายุดีเปรสชัน BOB 01 ได้ทวีความรุนแรงเป็นพายุดีเปรสชันหมุนเร็วเนื่องจากมีการพาความร้อนได้ดี, ต่อมา JTWC, ได้จัดให้ดีเปรสชันทวีความรุนแรงเป็น พายุไซโคลน 01B.และได้ออกการแจ้งเตือนพายุหมุนเขตร้อนฉบับสุดท้ายเมื่อวันที่ 5 มีนาคม พ.ศ. 2565 เวลา 1500 UTC ดีเปรสชัน BOB 01 ได้อ่อนกำลังลงทางตะวันตกเฉียงใต้ของอ่าวเบงกอง โดยภาพถ่ายดาวเทียมแสดงเห็นว่าพายุดีเปรสชันลูกนี้มีการรวมตัวของเมฆไม่ดีมากนัก   และในเวลาต่อมาได้อ่อนกำลังจงเป็นพื้นที่หย่อมความกดอากาศต่ำ (low pressure area(LPA))ทางตะวันออกของ Tamil Nadu และ กรมอุตุนิยมวิทยาอินเดีย(IMD)ได้ออกการแจ้งเตือนของพายุหมุนเขตร้อนฉบับสุดท้าย
พายุ > พายุดีเปรสชันหมุนเร็ว BOB 02

ในช่วงกลางเดือนมีนาคม บริเวณหย่อมความกดอากาศต่ำได้ก่อตัวขึ้นในอ่าวเบงกอล นอกชายฝั่ง ศรีลังกา, ซึ่งเวลาต่อมากรมอุตุนิยมวิทยาอินเดียได้กำหนดเป็นหย่อมความกดอากาศต่ำที่มีเครื่องหมายอย่างชัดเจน  และเคลื่อนตัวไปทางทิศตะวันออกเฉียงเหนือค่อนทางเหนือเป็นเวลา 3 วัน, และเมื่อวันที่ 20 มีนาคม พ.ศ. 2565 กรมอุตุนิยมวิทยาอินเดีย(IMD)ได้ยกระดับจากหย่อมความกดอากาศต่ำที่มีเครื่องหมายอย่างชัดเจนเป็นพายุดีเปรสชัน และกำหนดเป็น ดีเปรสชัน  BOB02,  ในวันนั้น JTWC ได้ทำการแจ้งเตือนการก่อตัวของพายุหมุนเขตร้อน(Tropical Cyclone Formation Alert (TCFA)) ของพายุลูกนี้ พายุดีเปรสชันได้ทวีความรุนแรงเป็นพายุดีเปรสชันหมุนเร็วโดยกรมอุตุนิยมวิทยาอินเดียเมื่อวันที่ 21 มีนาคม พ.ศ. 2565 เวลา 00:00 UTC (05:30 IST)  ในขณะที่มีการพาความร้อนที่ดีขึ้น  สภาพที่เอื้ออำนวยมากขึ้น เช่น มีอุณหภูมิพื้นผิวน้ำทะเลปานกลางถึงสูงวันที่ 22 มีนาคม พ.ศ. 2565 JTWC ได้ยกเลิกการแจ้งเตือนการต่อตัวของพายุหมุนเขตร้อน(TCFA) เนื่องจากพายุได้ขึ้นฝั่ง ประเทศพม่า  พายุดีเปรสชันหมุนเร็ว BOB 02 อ่อนกำลังอย่างรวดเร็ว อ่อนกำลังเป็นพายุดีเปรสชัน  และเมื่อ 03:00 UTC (08:30 IST) ของวันถัดไป พายุดีเปรสชันอ่อนกำลังเป็นหย่อมความกดอากาศต่ำและกรมอุตุนิยมวิทยาอินเดีย( IMD) ได้ออกคำเตือนฉบับสุดท้าย
รายชื่อพายุ

ภายในแอ่งนี้ พายุหมุนเขตร้อนจะมีชื่อเมื่อมีความรุนแรงในระดับพายุไซโคลน มีความเร็วลม 65 กม./ชม. (40 ไมล์/ชม.) เป็นชื่อที่คัดเลือกโดยสมาชิกขององค์คณะพายุหมุนเขตร้อนของคณะกรรมการเศรษฐกิจและสังคมแห่งเอเชียและแปซิฟิก (ESCAP)/องค์การอุตุนิยมวิทยาโลก (WMO) โดยศูนย์อุตุนิยมวิทยาชำนัญพิเศษประจำภูมิภาคในนิวเดลี ได้มีการเริ่มต้นกำหนดชื่อในเดือนกันยายน ปี พ.ศ. 2547 ชื่อในแอ่งนี้ไม่มีการถอดถอนชื่อพายุหมุนเขตร้อน เนื่องจากรายการชื่อเป็นเพียงการกำหนดไว้ใช้เพียงครั้งเดียว ก่อนที่จะร่างรายชื่อใหม่ขึ้นมาทดแทน ถ้าหากมีพายุจากแอ่งมหาสมุทรแปซิฟิกตะวันตกเคลื่อนเข้ามา ก็จะใช้ชื่อเดิมที่มากับตัวพายุ อย่างไรก็ตาม ถ้าหากพายุอ่อนกำลังเป็นพายุดีเปรสชันก่อนเข้ามาแอ่ง แล้วทวีความรุนแรงภายหลังจากเข้ามาแอ่งแล้ว จะได้รับการตั้งชื่อใหม่
| --- | --- |
 อัสนี  ศรีตรัง  มันดุซ  โมคา (ยังไม่ใช้):  บีปอร์จอย (ยังไม่ใช้)  เตช (ยังไม่ใช้)  ฮอมูน (ยังไม่ใช้)  มิดิลี (ยังไม่ใช้)
ผลกระทบ

ตารางนี้แสดงรายการพายุทั้งหมดที่เกิดขึ้นทางตอนเหนือของมหาสมุทรอินเดีย ในช่วงปี พ.ศ. 2565 ซึ่งจะระบุชื่อของพายุ, วันที่พายุเริ่มก่อตัว, ความรุนแรง (ตามสเกลของ IMD), ข้อมูลพื้นฐานของพายุ, พื้นที่ได้รับผลกระทบ และความเสียหายที่เกิดจากพายุ โดยตัวเลขที่แสดงความเสียหายจะถูกระบุเป็นค่าเงินดอลลาร์สหรัฐ ปี ค.ศ. 2022 และความเสียหาย การสูญเสียจากพายุ จะนับตั้งแต่พายุเริ่มรวมตัวจนถึงพายุถึงความรุนแรงสูงสุด
| ชื่อ | วันที่ | ระดับความรุนแรง | ความเร็วลม | ความกดอากาศ | พื้นที่ผลกระทบ | ความเสียหาย (USD) | เสียชีวิต | อ้างอิง |
| --- | --- | --- | --- | --- | --- | --- | --- | --- |
| BOB 01 | 02 !3 มีนาคม - 6 มีนาคม | 1 !พายุดีเปรสชันหมุนเร็ว | 055 !55 กม./ชม. (33 ไมล์/ชม.) | 1002 !1002 hPa (29.59 นิ้วปรอท) |  ศรีลังกา  | ไม่มี | ไม่มี |  |
| BOB 02 | 02 !20 มีนาคม - 23 มีนาคม | 1 !พายุดีเปรสชันหมุนเร็ว | 055 !55 กม./ชม. (33 ไมล์/ชม.) | 1000 !1000 hPa (29.53 นิ้วปรอท) |  ไทย  พม่า  หมู่เกาะนิโคบาร์ หมู่เกาะอันดามัน | ไม่มี | ไม่มี |  |
| อัสนี | 02 !7 พฤษภาคม - 12 พฤษภาคม | 1 !พายุไซโคลนกำลังแรง | 110 !110 กม./ชม. (70 ไมล์/ชม.) | 988 !988 hPa (29.18 นิ้วปรอท) |  อินเดีย  หมู่เกาะอันดามัน หมู่เกาะนิโคบาร์ | ไม่ทราบ | 3 |  |
| BOB 04 | 02 !20 - 21 พฤษภาคม | 1 !พายุดีเปรสชัน | 045 !45 กม./ชม. (30 ไมล์/ชม.) | 996 !996 hPa (29.41 นิ้วปรอท) |  ไทย  พม่า  | ไม่มี | ไม่มี |  |
สรุปฤดูกาล: 

| 4 ระบบ |  ฤดูกาลดำเนินในปัจจุบัน |   | 110 กม./ชม. (70 mph) | 988 hPa (29.18 นิ้วปรอท) |   | 0 ดอลลาร์สหรัฐ | 3 |  |
ดูเพิ่ม

สถานีย่อยพายุหมุนเขตร้อน
พายุหมุนเขตร้อนใน พ.ศ. 2565
ฤดูพายุไซโคลนมหาสมุทรอินเดีย
ฤดูพายุเฮอริเคนแปซิฟิก พ.ศ. 2565
ฤดูพายุไต้ฝุ่นแปซิฟิก พ.ศ. 2565
ฤดูพายุเฮอริเคนแอตแลนติก พ.ศ. 2565
ฤดูพายุไซโคลนมหาสมุทรอินเดียตะวันตก-ใต้: 2564–2565, 2565–2566
ฤดูพายุไซโคลนภูมิภาคออสเตรเลีย: 2564–2565, 2565–2566
ฤดูพายุไซโคลนแปซิฟิกใต้: 2564–2565, 2565–2566
แหล่งข้อมูลอื่น

กรมอุตุนิยมวิทยาอินเดีย (อังกฤษ)
ศูนย์เตือนไต้ฝุ่นร่วม (อังกฤษ)
| ฤดูพายุไซโคลนมหาสมุทรอินเดียเหนือ พ> ศ. 2560–2569 |
| --- | --- |
ก่อนหน้า: 2559 · 2560 · 2561 · 2562 · 2563 · 2564 · 2565 · 2566 · 2567 · 2568 · 2569 · ต่อไป: 2570
วัดพิชยญาติการามวรวิหาร

| วัดพิชยญาติการามวรวิหาร |
| --- | --- |
วัดพิชยญาติการามวรวิหาร

ชื่อสามัญ: วัดพิชยญาติการามวรวิหาร, วัดพิชยญาติ, วัดพระยาญาติการาม
ที่ตั้ง: แขวงสมเด็จเจ้าพระยา เขตคลองสาน กรุงเทพมหานคร
ประเภท: พระอารามหลวงชั้นโท ชนิดวรวิหาร
นิกาย:   มหานิกาย  ธรรมยุตินิกาย (ถึง พ.ศ. 2485) 
 สถานีย่อยพระพุทธศาสนา
"พระสิทธารถ" หรือ "หลวงพ่อสมปรารถนา" ภายในพระอุโบสถ วัดพิชยญาติการามวรวิหาร
รอยพระบาท 4 พระองค์
วัดพิชยญาติการาม เป็นพระอารามหลวงชั้นโท ชนิดวรวิหาร สังกัดคณะสงฆ์มหานิกาย ตั้งอยู่เชิงสะพานพุทธ บริเวณที่เดิมเรียกว่าวงเวียนเล็ก ในแขวงสมเด็จเจ้าพระยา เขตคลองสาน  ตั้งอยู่ริมคลองบ้านสมเด็จเจ้าพระยา เขตคลองสาน เดิมเป็นวัดร้าง แต่สมเด็จเจ้าพระยาบรมมหาพิไชยญาติ (ทัต บุนนาค) ครั้งมีบรรดาศักดิ์เป็นพระยาศรีพิพัฒน์ราชโกษา ได้ปฏิสังขรณ์ขึ้นใหม่ประมาณ พ.ศ. 2372 - 2375 ในรัชกาลที่ 3 เนื่องจากสมเด็จเจ้าพระยาองค์น้อยขณะนั้นเป็นจางวางพระคลังสินค้า มีเรือสำเภาค้าขายกับจีน จึงได้นำอับเฉาเรือ กระเบื้องสี และหินมาจากจีน สถาปัตยกรรมวัดนี้มีลักษณะแบบไทยผสมจีน ซึ่งเป็นแบบพระราชนิยมในสมัยนั้น เมื่อบูรณะวัดเสร็จแล้ว ได้น้อมเกล้าฯ ถวายพระบาทสมเด็จพระนั่งเกล้าเจ้าอยู่หัว รัชกาลที่ 3 พระราชทานนามว่า "วัดพระยาญาติการาม" ต่อมาพระบาทสมเด็จพระจอมเกล้าเจ้าอยู่หัวเปลี่ยนชื่อวัดใหม่เป็น "วัดพิชยญาติการาม"
ปูชนียวัตถุและถาวรวัตถุที่สำคัญของวัด

พระอุโบสถ สร้างเป็นศิลปะแบบจีน ไม่มีช่อฟ้า ใบระกา เนื่องจากสมัยก่อนเป็นวัดอยู่ในสวน จึงสร้างเพื่อหลบบรรดากิ่งไม้ ผลไม้ที่จะหล่นหรือหักไปกระทบหลังคาพระอุโบสถได้ องค์พระประธานในอุโบสถ เป็นพระพุทธรูปปั้น ปางมารวิชัย เป็นพระพุทธรูปโบราณรุ่นเดียวกับพระพุทธชินราชชินศรี โดยอัญเชิญมาจากวัดพระวิหาร หลวงเมืองพิษณุโลก นามว่า "พระสิทธารถ" หรือที่ชาวบ้านทั่วไปจะเรียกท่านว่า "หลวงพ่อสมปรารถนา" ซึ่งเป็นที่เคารพสักการะของพุทธศาสนิกชนจำนวนมาก
พระพุทธรูปประดิษฐานหน้าองค์พระประธาน เป็นพระพุทธรูป ปางมารวิชัย โดยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ทรงหล่อเมื่อ พ.ศ. 2465 นามว่า พระวรวินายก
พระปรางค์องค์ใหญ่ วัดโดยรอบ 33 วา 2 ศอก ส่วนสูงตลอดยอดนภศูล 21 วา 1 ศอก 10 นิ้ว เป็นที่ประดิษฐานพระพุทธรูปปั้น 4 องค์ หันพระพักตร์ไปสู่สี่ทิศ มีพระปรางค์องค์เล็ก 2 องค์ ขนาดวัดโดยรอบ 15 วา ส่วนสูงตลอดนภศูล 11 วา 1 ศอก 1 คืบ 2 กระเบียด ทิศตะวันออกเป็นที่ ประดิษฐานพระโพธิสัตว์พระศรีอาริย์ องค์ทิศตะวันตกเป็นที่ประดิษฐานพระพุทธบาทจำลอง 4 รอย จำหลักด้วยแผ่นศิลา สัณนิฐานกันว่าเป็นของเก่า แต่ไม่ทราบว่านำมาจากที่ไหน
นอกจากนี้แล้วยังเป็นที่รู้จักกันดีว่า แม่ชีทศพร เทวาพิทักษ์ธรรม (หรือธนพร) อาศัยอยู่ที่วัดนี้
พระพุทธเจ้าสี่พระองค์บนพระปรางค์องค์ใหญ่
พระศรีอาริยเมตไตรยบนพระปรางค์ด้านทิศตะวันออก
พระอุโบสถ
พระปรางค์
ลำดับเจ้าอาวาส

| ลำดับ | นาม | ดำรงตำแหน่ง (พ> ศ.) |
| --- | --- | --- |
| 1. | พระปรากรมมุนี |  |
| 2. | พระเมธาธรรมรส (ถิ่น) |  |
| 3. | พระเมธาธรรมรส (เอี่ยม ป.ธ.7) |  |
| 4. | พระพุทธิวิริยาภรณ์ (น้อย) |  |
| 5. | พระวิเชียรกระวี (เอี่ยม ป.ธ.4) |  |
| 6. | พระอริยกระวี (พลับ ป.ธ.4) |  |
| 7. | พระสาสนโสภณ (อ่อน อหึสโก) ป.ธ.7 | 2430 - 2444 |
| 8. | พระราชเมธี (ท้วม กณฺณวโร ป.ธ.5) |  |
| 9. | พระเขมาภิมุขธรรม (อิ่ม) |  |
| 10. | พระเมธาธรรมรส (เสาร์ โสริโย ป.ธ.5) |  |
| - | คณะกรรมการปกครอง | 2484 |
| 11. | พระญาณกิตติ (สมศักดิ์ สิริวณฺโณ) ป.ธ.5 |  |
| รักษาการ | พระมหาโพธิวงศาจารย์ (สาลี อินฺทโชโต) | 2505 - 2508 |
| 12. | พระวิสุทธิวงศาจารย์ (สุง ธญฺญาโภ) ป.ธ.6 | 2508 - 2534 |
| 13. | พระราชธรรมสุนทร (ฉ่อง ถาวโร) ป.ธ.8 | 2535 - 2539 |
| 14. | สมเด็จพระพุทธชินวงศ์ (สมศักดิ์ อุปสโม) ป.ธ.9 | 2540 - 2562 |
| รักษาการ | พระราชรัตนมุนี (บุญเทียม ญานินฺโท) ป.ธ.8 | 2562 - 2565 |
| 15. | พระราชพิพัฒนโกศล (ประสิทธิ์ ปริยัตฺติธารี) ป.ธ.7 | 19 กุมภาพันธ์ 2565 - ปัจจุบัน |
หมายเหตุ
↑  นำโดย พระมหาโพธิวงศาจารย์ (สาลี อินฺทโชโต)
แหล่งข้อมูลอื่น

การศึกษาสถาปัตยกรรมวัดพิชัยญาติการาม โดย บัญชา นาคทอง
แผนที่และภาพถ่ายทางอากาศของ วัดพิชยญาติการามวรวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′58″N 100°29′50″E﻿ / ﻿13.732647°N 100.497303°E﻿ / 13.732647; 100.497303
วัดสุวรรณรัตนาราม (จังหวัดนครปฐม)

| วัดสุวรรณรัตนาราม |
| --- | --- |

ชื่อสามัญ: วัดสุวรรณรัตนาราม, วัดหลักเมตร
ที่ตั้ง: ตำบลทุ่งขวาง อำเภอกำแพงแสน จังหวัดนครปฐม 73140
ประเภท: วัดราษฎร์
นิกาย: มหานิกาย
เจ้าอาวาส: พระครูปฐมเมธาภรณ์ (วิศิษฎ์ วิสุทฺโธ)
 สถานีย่อยพระพุทธศาสนา
วัดสุวรรณรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งขวาง อำเภอกำแพงแสน จังหวัดนครปฐม มีพื้นที่ติดต่อกับโรงเรียนบ้านหลักเมตร วัดมีเนื้อที่ 13 ไร่ 2 งาน
วัดสุวรรณรัตนาราม เดิมชื่อ วัดหลักเมตร สร้างเมื่อ พ.ศ. 2509 เหตุที่ชื่อว่า หลักเมตร ผู้อาวุโสเล่าให้ฟังว่า สมัยก่อนที่ดินบริเวณนี้มีความรกร้าง ต้นไม้ต่าง ๆ ขึ้นปกคลุมทั่วพื้นที่ การสัญจรใช้เกวียนเป็นส่วนใหญ่ หลักเขตต่าง ๆ มีเพียงหลักเขตของทหารมีขนาดใหญ่ เป็นที่สังเกตได้ง่าย น่าจะเป็นเหตุให้ตั้งเป็นชื่อหมู่บ้านว่าหลักเมตร ต่อมาจำนวนชาวบ้านมากขึ้น การทำพิธีกรรมต่าง ๆ ทางศาสนา สถานที่วัดเดิมจึงคับแคบไม่เพียงพอแก่กิจกรรม ประกอบกับการขยายพื้นที่เป็นไปได้ยาก เพราะวัดมีเนื้อที่ติดกับโรงเรียนและพื้นที่ข้าง ๆ วัดเป็นบ้านโดยรอบ ชาวบ้านจึงประชุมและมีมติร่วมกันให้ย้ายวัด ต่อมา พ.ศ. 2514 จึงย้ายวัดมาตั้งอยู่ ณ สถานที่ปัจจุบัน  โดยตั้งชื่อวัดใหม่ว่า "วัดสุวรรณรัตนาราม" ด้วยเหตุผลที่ตระกูลทองเกิดและตระกูลแก้วขาว ได้ร่วมกันถวายที่ดินให้แก่วัด จึงได้นำคำ "สุวรรณ" ซึ่งแปลว่า ทอง และนำคำว่า "รัตนะ" ซึ่งแปลว่า แก้ว มาจากตระกูลทั้งสอง ประกอบกันเป็นชื่อวัด วัดได้รับพระราชทานวิสุงคามสีมาเมื่อวันที่ 31 ตุลาคม พ.ศ. 2548
รายนามเจ้าอาวาส

พระมหากมล กมโล พ.ศ. 2518–2529
พระอธิการเทียบ ปวฑฺฒโน พ.ศ. 2531–2539
พระอธิการอนุชิต อตฺตสนฺโต พ.ศ. 2540–2547
พระครูปฐมเมธาภรณ์ (วิศิษฎ์ วิสุทฺโธ) พ.ศ. 2548–
วัดสุวรรณเสวริยาราม

| วัดสุวรรณเสวริยาราม |
| --- | --- |


ชื่อสามัญ: วัดสุวรรณเสวริยาราม, วัดกุฏิ
ที่ตั้ง: ตำบลตลาดกรวด อำเภอเมืองอ่างทอง จังหวัดอ่างทอง
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสุวรรณเสวริยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลตลาดกรวด อำเภอเมืองอ่างทอง จังหวัดอ่างทอง
วัดสุวรรณเสวริยาราม สร้างขึ้นเป็นวัดนับตั้งแต่วันที่ 6 มีนาคม พ.ศ. 2401 ชาวบ้านเรียกว่า วัดกุฏิ ได้รับพระราชทานวิสุงคามสีมาวันที่ 12 พฤษภาคม พ.ศ. 2412 และมีการบูรณะปฏิสังขรณ์อุโบสถพร้อมทั้งได้มีการเขียนภาพจิตรกรรมฝาผนังขึ้น นอกจากนี้ภายในวัดยังมีโรงเรียนระดับชั้นประถมศึกษาอีก 1 หลัง
วัดมีพระพุทธไสยาสน์ยาวราว 10 วา ประดิษฐานอยู่ภายในวิหาร โดยบริเวณรอยพระบาทของพระพุทธไสยาสน์ ทำเป็นริ้วลายพระบาทแบบเป็นรอยโค้งเว้า วิหารสร้างโดยช่างท้องถิ่นผสมผสานเข้ากับศิลปะตะวันตก เช่น มีซุ้มโค้งแบบฝรั่ง อุโบสถมีภาพจิตรกรรมฝาผนังในอุโบสถทั้งสี่ด้าน เป็นศิลปะสมัยรัตนโกสินทร์ราวรัชกาลที่ 4–5 ซึ่งได้รับอิทธิพลทางตะวันตก เช่น การแรเงาต้นไม้ เมฆ และการเขียนทัศนียภาพคล้ายกับภาพจิตรกรรมฝาผนังภายในพระอุโบสถวัดไชโยวรวิหาร นอกจากนี้มีเจดีย์และพระพุทธรูปปูนปั้นซึ่งส่วนเศียรเป็นศิลาทรายแบบอยุธยา นำมาจากวัดโพธิ์ถนน (ร้าง)
วัดสุสาน

| วัดสุสาน |
| --- | --- |
th
ที่ตั้ง: เลขที่ 55 บ้านเกษตรสามัคคี หมู่ที่ 2 ตำบลในเมือง อำเภอเมืองนครราชสีมา จังหวัดนครราชสีมา 30000
ประเภท: วัดราษฎร์
นิกาย: เถรวาท สังกัดมหานิกาย
เจ้าอาวาส: พระครูอุดมวรรโณภาส อภิวณฺโณ
 สถานีย่อยพระพุทธศาสนา
วัดสุสาน หรือ วัดสุขสันติราม สร้างขึ้นเมื่อ พ.ศ. 2447 ขึ้นทะเบียนวัดเมื่อวันที่ 27 มิถุนายน พ.ศ. 2516 เป็นวัดราษฎร์ สังกัดมหานิกาย ตั้งอยู่บ้านเกษตรสามัคคี  ตำบลในเมือง อำเภอเมืองนครราชสีมา จังหวัดนครราชสีมา
พ.ศ. 2447 นายปิ่น พินิจ ได้ถวายที่ดินจำนวน 35 ไร่ เพื่อสร้างวัด โดยมีพระบุญ เป็นผู้ริเริ่มในการสร้างวัด โดยพื้นที่ด้านทิศตะวันตกติดกับกุฏิพระ เป็นป่าช้าฝังและเผาศพของชาวเมืองนครราชสีมา
ต่อมาในปี พ.ศ. 2460 ได้เกิดกาฬโรคระบาดมีคนล้มตายเป็นจำนวนมาก ทางราชการจึงให้นำศพมาฝัง และเผาที่วัดแห่งนี้ จึงได้ตั้งชื่อวัดว่า วัดสุสาน แต่ประชาชนทั่วไปเรียกว่า วัดสงสาร
ต่อมาเมื่อวันที่ 27 มิถุนายน พ.ศ. 2516 ถึงมีการขึ้นทะเบียนวัด และได้รับพระราชทานวิสุงคามสีมา เมื่อวันที่ 11 กุมภาพันธ์ พ.ศ. 2517
ลำดับเจ้าอาวาสที่ปรากฏชื่อชัดเจน

| ลำดับที่ | เจ้าอาวาส | ปี |
| --- | --- | --- |
| 1 | พระอาจารย์บุญ | พ.ศ. 2447-2474 |
| 2 | พระอาจารย์เพชร | พ.ศ. 2474-2485 |
| 3 | พระอาจ รตินฺธโร (พระอาจารย์ดำ) | พ.ศ. 2510-2537 |
| 4 | พระปลัดผล ปฏิภาโณ | พ.ศ. 2538-2549 |
| 5 | พระอธิการชาติชาย ติกฺขวีโร | พ.ศ. 2550 |
| 6 | พระครูอุดมวรรโณภาส อภิวณฺโณ | เจ้าอาวาสรูปปัจจุบัน |
วัดสุวรรณาราม

วัดสุวรรณาราม อาจหมายถึง
วัดสุวรรณารามราชวรวิหาร กรุงเทพมหานคร
วัดสุวรรณาราม อำเภอเมืองกาฬสินธุ์ จังหวัดกาฬสินธุ์
วัดสุวรรณาราม อำเภอยางตลาด จังหวัดกาฬสินธุ์
วัดสุวรรณาราม อำเภอห้วยเม็ก จังหวัดกาฬสินธุ์
วัดสุวรรณาราม จังหวัดกำแพงเพชร
วัดสุวรรณาราม อำเภอพล จังหวัดขอนแก่น
วัดสุวรรณาราม อำเภอมัญจาคีรี จังหวัดขอนแก่น
วัดสุวรรณาราม อำเภอแวงน้อย จังหวัดขอนแก่น
วัดสุวรรณาราม จังหวัดฉะเชิงเทรา
วัดสุวรรณาราม อำเภอเกษตรสมบูรณ์ จังหวัดชัยภูมิ
วัดสุวรรณาราม อำเภอบ้านเขว้า จังหวัดชัยภูมิ
วัดสุวรรณาราม อำเภอปะทิว จังหวัดชุมพร
วัดสุวรรณาราม อำเภอหลังสวน จังหวัดชุมพร
วัดสุวรรณาราม อำเภอเทิง จังหวัดเชียงราย
วัดสุวรรณาราม อำเภอแม่สาย จังหวัดเชียงราย
วัดสุวรรณาราม จังหวัดเชียงใหม่
วัดสุวรรณาราม จังหวัดนครปฐม
วัดสุวรรณาราม จังหวัดนครราชสีมา
วัดสุวรรณาราม อำเภอฉวาง จังหวัดนครศรีธรรมราช
วัดสุวรรณาราม อำเภอปากพนัง จังหวัดนครศรีธรรมราช
วัดสุวรรณาราม จังหวัดบึงกาฬ
วัดสุวรรณาราม อำเภอนางรอง จังหวัดบุรีรัมย์
วัดสุวรรณาราม อำเภอพุทไธสง จังหวัดบุรีรัมย์
วัดสุวรรณาราม จังหวัดประจวบคีรีขันธ์
วัดสุวรรณาราม จังหวัดแพร่
วัดสุวรรณาราม อำเภอโกสุมพิสัย จังหวัดมหาสารคาม
วัดสุวรรณาราม อำเภอโกสุมพิสัย จังหวัดมหาสารคาม
วัดสุวรรณาราม อำเภอดอนตาล จังหวัดมุกดาหาร
วัดสุวรรณาราม อำเภอหนองสูง จังหวัดมุกดาหาร
วัดสุวรรณาราม อำเภอสุวรรณภูมิ จังหวัดร้อยเอ็ด
วัดสุวรรณาราม อำเภอเสลภูมิ จังหวัดร้อยเอ็ด
วัดสุวรรณาราม อำเภอหนองพอก จังหวัดร้อยเอ็ด
วัดสุวรรณาราม อำเภอหนองฮี จังหวัดร้อยเอ็ด
วัดสุวรรณาราม จังหวัดลำปาง
วัดสุวรรณาราม จังหวัดลำพูน
วัดสุวรรณาราม จังหวัดเลย
วัดสุวรรณาราม อำเภอกันทรารมย์ จังหวัดศรีสะเกษ
วัดสุวรรณาราม อำเภอเมืองจันทร์ จังหวัดศรีสะเกษ
วัดสุวรรณาราม อำเภอวังหิน จังหวัดศรีสะเกษ
วัดสุวรรณาราม อำเภอสว่างแดนดิน จังหวัดสกลนคร
วัดสุวรรณาราม อำเภอส่องดาว จังหวัดสกลนคร
วัดสุวรรณาราม จังหวัดสงขลา
วัดสุวรรณาราม จังหวัดสุรินทร์
วัดสุวรรณาราม อำเภอโพนพิสัย จังหวัดหนองคาย
วัดสุวรรณาราม อำเภอสระใคร จังหวัดหนองคาย
วัดสุวรรณาราม จังหวัดหนองบัวลำภู
วัดสุวรรณาราม จังหวัดอำนาจเจริญ
วัดสุวรรณาราม อำเภอกุมภวาปี จังหวัดอุดรธานี
วัดสุวรรณาราม อำเภอกู่แก้ว จังหวัดอุดรธานี
วัดสุวรรณาราม อำเภอโนนสะอาด จังหวัดอุดรธานี
วัดสุวรรณาราม อำเภอสร้างคอม จังหวัดอุดรธานี
วัดสุวรรณาราม อำเภอหนองหาน จังหวัดอุดรธานี
วัดสุวรรณาราม อำเภอตระการพืชผล จังหวัดอุบลราชธานี
วัดสุวรรณาราม อำเภอบุณฑริก จังหวัดอุบลราชธานี
วัดสุวรรณาราม อำเภอพิบูลมังสาหาร จังหวัดอุบลราชธานี
วัดสุวรรณราชดาราม

| วัดสุวรรณราชดาราม |
| --- | --- |

ชื่อสามัญ: วัดสุวรรณราชดาราม, วัดยอดแก้ว
ที่ตั้ง: ตำบลหอคำ อำเภอเมืองบึงกาฬ จังหวัดบึงกาฬ
ประเภท: วัดราษฎร์
นิกาย: มหานิกาย
เจ้าอาวาส: พระอธิการสมควร บญฺกาโม
 สถานีย่อยพระพุทธศาสนา
วัดสุวรรณราชดาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหอคำ อำเภอเมืองบึงกาฬ จังหวัดบึงกาฬ ที่ดินตั้งวัดมีเนื้อที่ 5 ไร่ 29 ตารางวา น.ส. 3 เลขที่ 210 อาราเขตทิศเหนือประมาณ 2 เส้น ทิศใต้ประมาณ 2 เส้น ทิศตะวันออกประมาณ 2 เส้น 10 วา ทิศตะวันตกประมาณ 2 เส้น 10 วา เจ้าอาวาสรูปปัจจุบัน คือ พระอธิการสมควร บญฺกาโม
วัดสุวรรณราชดาราม หรือที่รู้จักกันในชื่อ วัดหอคำ เนื่องมาจากการค้นพบก้อนหินขนาดใหญ่ในวัดซึ่งพบในภายหลังว่าเป็นทองคำ วัดหอคำจึงเป็นศูนย์กลางระหว่าง 2 หมู่บ้าน ระหว่างบ้านหอคำและบ้านหอคำเหนือ  ประวัติการสร้างหอคำ คือเริ่มแรกได้สร้างอุโบสถขึ้นมาแต่ไม่มีใบเสมาอยู่ในวัด ต่อมาได้มีการปรับหน้าดินในวัดและไปพบก้อนหินขนาดใหญ่ ซึ่งจากการตรวจสอบพบว่าไม่ใช่ก้อนหิน แต่คือก้อนคำสัมฤทธิ์หนัก 24 กิโลกรัม ชาวบ้านจึงกลัวว่าจะมีโจรมาขโมยจึงได้ร่วมกันหางบประมาณเพื่อมาสร้างหอคำขึ้นมา
เดิมวัดชื่อ วัดยอดแก้ว ต่อมาเมื่อ พ.ศ. 2486 ได้ขอเปลี่ยนชื่อวัดเป็น "วัดสุวรรณราชดาราม" ได้รับพระราชทานวิสุงคามสีมาเมื่อ พ.ศ. 2430 อาคารเสนาสนะประกอบด้วยอุโบสถ ศาลาการเปรียญ กุฏิสงฆ์ หอระฆังและอาคารเอนกประสงค์ ภายในวัดมีศูนย์พัฒนาเด็กเล็กและการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2524